Firenze

Firenze
"Vårt" Firenze er en veldig stor, skitten, bråkete, mangfoldig, korrupt by, med store forskjeller i klassene.

Firenze har mye adel og dekadanse, en stor mellomklasse og blomstrende handelsstand og en enda større andel slum og ekstremt fattige. Og en underverden tildels styrt av de tre familiene.

Innbyggere: Ca 900.000

Lederskap
Firenze og områdene rundt ble inntil for noen dager siden styrt av Hertug Francesco De' Medici, ''(aka "Hertugen" eller "Hertug Medici"). ''Han var fra en lang rekke av Medicier som har styrt byen i generasjoner.

Hertugen hadde et meget godt forhold til paven i Roma, som han var en fjern slektning av. Selv om byen har mange fattige var Hertugen likevel en populær og beundret leder (les mer om ham og familien hans her).

Hertugen døde relativt plutselig for under en uke siden; av naturlige årsaker (hjerteinfarkt). Byens befolkning forventer nå at hans eldste sønn og arving, Lorenzo De' Medici, skal returnere og innta sin plass som Hertug.

Hæren
Den nå avdøde Hertugen hadde et uvanlig lojalt og prinsippfast befal. Generalene og de øvrige befal har sverget sin lojalitet til Hertugen og Firenze og alle vet de gladelig går i døden for dem. Det forventes at disse vil følge hans arvtaker like trofast. Det finnes kun en mindre stående hær, men Hertugen kan innen kort tid samle en imponerende styrke.

Ingen av "familiene" har klart å få en fot innenfor lederskapet i hæren til nå, noe som gjør at dette er en av de farligste våpnene en Hertug kan rette mot familiene. Den avdøde Hertugen valgte å ikke bruke den mot noen av dem. En av grunnene, tror mange, var at det ville se ut som han angrep sine egne borgere. Skulle en Hertug imidlertid bli for presset, (familiene blir for tydelige eller mister grepet om sine "ressurser") så vil han kanskje likevel vurdere å ta dem ut og la de overlevende svare for sine handlinger.

Hvordan bor man?
De rike og mektige i byen har store bygninger og tilhørende hager som de beskytter med høye murer og vakthold. De fattige bor under elendige forhold i de mange slumdelene av byen. De forskjellige klassene bor litt hulter til bulter. Det er ikke særlig god byplanlegging. Et rikt herskapshus (med høye murer og sterk port) kan være plassert i et område hvor flere fra middelklassen og fattige bor. Det eksisterer også store områder som er REN slum; steder hvor gode og respektable borgere ikke (bør) tør bevege seg inn i.

Les om hvordan de forskjellige familiene bor Scarpia, Gabrieli, D'Angelis